मेरे पिता फाइनेंस क्षेत्र में रहे हैं। अमेरिका की एक कंसल्टेंसी फर्म में लगभग 15 वर्ष तक काम कर चुके हैं। मां भी अमेरिका में लगभग 5 साल तक मॉन्टेसरी स्कूल की शिक्षिका थीं। उसके बाद से वह होम मेकर हैं। मैंने सैन जोस स्टेट यूनिवर्सिटी से कंप्यूटर इंजीनियरिंग में मास्टर डिग्री लेने के बाद 2 साल तक नासा में क्वालिटी एश्योरेंस (क्यूए) इंजीनियर के रूप में काम किया। वहां का अनुभव अच्छा रहा। रिसर्च केंद्र में मैंने रोवर्स पर काम किया। इंजीनियरिंग हमेशा मेरी पहली पसंद रही है। इंजीनियर होने के नाते आपको नई चीजों को खोजना होता है।